CELEX: 62013CA0107
Language: bg
Date: 2014-03-13 00:00:00
Title: Дело C-107/13: Решение на Съда (втори състав) от 13 март 2014 г. (преюдициално запитване от Административен съд — Велико Търново — България) — „Фирин“ ООД/Директор на дирекция „Обжалване и данъчно-осигурителна практика“  — Велико Търново, при Централно управление на Националната агенция за приходите (Обща система на данъка върху добавената стойност  — Приспадане на данъка, платен за получена доставка  — Авансови плащания  — Отказ да се признае приспадане  — Измама  — Коригиране на сумата за приспадане, когато не е извършена облагаемата доставка  — Условия)

5.5.2014   
            
            
               BG
            
            
               Официален вестник на Европейския съюз
            
            
               C 135/14
            
         Решение на Съда (втори състав) от 13 март 2014 г. (преюдициално запитване от Административен съд — Велико Търново — България) — „Фирин“ ООД/Директор на дирекция „Обжалване и данъчно-осигурителна практика“ — Велико Търново, при Централно управление на Националната агенция за приходите
   (Дело C-107/13) (1)
   
   ((Обща система на данъка върху добавената стойност - Приспадане на данъка, платен за получена доставка - Авансови плащания - Отказ да се признае приспадане - Измама - Коригиране на сумата за приспадане, когато не е извършена облагаемата доставка - Условия))
   2014/C 135/15
   Език на производството: български
   
      Запитваща юрисдикция
   
   Административен съд — Велико Търново
   
      Страни в главното производство
   
   
      Жалбоподател:„Фирин“ ООД
   
      Ответник: Директор на дирекция „Обжалване и данъчно-осигурителна практика“ — Велико Търново, при Централно управление на Националната агенция за приходите
   
      Предмет
   
   Преюдициално запитване — Административен съд Велико Търново — Тълкуване на член 168, буква а) във връзка с член 65, член 90, параграф 1 и член 185, параграф 1, както и на член 205 във връзка с член 168, буква а) и член 193 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7 и поправки в OB L 74, 2011 г., стр. 3 и OB L 249, 2012 г., стр. 15) — Принципи на неутралитет на ДДС, на ефикасност и на пропорционалност — Приспадане на данъка, платен по получена доставка — Плащане на аванси за стоки, определени ясно преди доставката — Отказ да се признае приспадане при получаването на аванса поради липса на доставка на стоките — Възможност за доставчика за корекция на първоначално извършеното приспадане и влияние върху отказа да се признае такова приспадане — Отказ да се признае приспадане на ДДС на получателя на доставка поради солидарната отговорност за плащането на данъка от различен от платеца на данъка субект — Определяне на солидарно отговорното лице на базата на презумпции, основаващи се на правни институти на гражданското право
   
      Диспозитив
   
   Член 65, член 90, параграф 1, член 168, буква a), член 185, параграф 1 и член 193 от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкуват в смисъл, че изискват да се коригира приспадането на данъка върху добавената стойност, извършено от получателя по фактура, издадена за авансово плащане във връзка с доставка на стоки, когато при обстоятелства като тези по главното производство тази доставка в крайна сметка не е извършена, въпреки че доставчикът все още дължи този данък и не е възстановил авансово платената сума.
   
      (1)  ОВ C 129, 4.5.2013 г.